hotchpotch/miracl-hf-unified huggingface dataset:
শিনকানসেন
শিনকানসেন "শিন্‌কান্‌সেন্‌" (; মানে "নতুন শুঁড় লাইন") হল একটি উন্নত রেলগাড়ির উচ্চগতি রেল প্রযুক্তি যা জাপানে বিকাশ করা। জাপানে বর্তমানে জাপান রেলওয়ে গ্রুপ দ্বারা শিনকানসেন চালনা করা হচ্ছে। শিনকানসেনের প্রথম সংস্করণ হল "তৌকাইদৌ শিনকানসেন" () যার চালনার বিস্তার ৫১৫কিঃমিঃ ছিল টোকিও থেকে ওসাকা পর্যন্ত ১৯৬৪ খ্রিস্টাব্দে। বর্তমানে শিনকানসেনের চালনার বিস্তার হল ২,৩৮৭কিঃমিঃ। শিনকানসেন উচ্চগতির বিশ্বরেকর্ড ধরে ৫৮১কিঃমিঃ/ঘঃ।
বছরের পর বছর ধরে শিনকানসেনের অনেক সংস্করণ উন্নত করা হয়েছে। শিনকানসেন গড়ে ৩৮৪ মিলিয়ন যাত্রী বছরে বহন করতে পারে।
শরৎ চন্দ্র সিংহ
শরৎ চন্দ্র সিংহ (;) অসমের প্রাক্তন মুখ্যমন্ত্রী ও ভারতীয় জাতীয় কংগ্রেস, ভারতীয় জাতীয় কংগ্রেস (সমাজবাদী) ও জাতীয়তাবাদী কংগ্রেস পার্টির নেতা ছিলেন। তাঁর সমর্থক তাঁকে গান্ধীবাদী চিন্তাধারা, নিম্নশ্রেণীর প্রতি ভালোবাসা, সততা ও সরলতার জন্য সন্মান করিতেন। তিনি একজন লেখক ছিলেন। 
১৯১৪ সনের ১ জানুয়ারি তারিখে অসমের ধুবড়ী জেলার চাপড় নামক স্থানে শরৎ চন্দ্র সিংহ জন্মগ্রহন করেন। তিনি গ্রামের স্কুল থেকে প্রাথমিক শিক্ষাগ্রহন করেন। ধুবুরী জেলার বিলাসীপারা হাইস্কুল থেকে তিনি উচ্চ শিক্ষা লাভ করেন। ঘড় থেকে তাঁর স্কুলের দূরত্ব ছিল প্রায় ২৫কি.মি.। এই পথ তিনি পায়েঁ হেটে বা সাইকেল নিয়ে চলাচল করিতেন। 
তিনি কটন কলেজ থেকে স্নাতক ডিগ্রী ও কাশী হিন্দু বিশ্ববিদ্যালয় থেকে আইনের ডিগ্রী লাভ করেন। তারপর তিনি গুয়াহাটিতে উকালতি করেন। পরবর্তী সময়ে তিনি সহকারী শিক্ষক রুপে কর্মজীবন আরম্ভ করে হেডমাষ্টার রুপে ধুবুরী জেলার বিভিন্ন স্থানের স্কুলে শিক্ষা প্রদান করেন। 
১৯৫০ সনের প্রথমভাগে ভাষাভিত্তিক বিভাজনের ফলে অসমের গোয়ালপাড়া জেলাকে ভারতের পশ্চিমবঙ্গ রাজ্যের অন্তর্ভুক্ত করার কথা উঠেছিল কিন্তু শরৎ চন্দ্র সিংহ এর বিরোধিতা করেন। তারপর গোয়ালপাড়া জেলাকে অসমের ভৌগোলিক সীমার অন্তর্ভুক্ত করা হয়।
১৯৪৬ সনে শরৎ চন্দ্র সিংহ ভারতীয় জাতীয় কংগ্রেসের মাধ্যমে রাজনৈতিক প্রবেশ করেন। তিনি বিলাসীপাড়া বিধানসভা সমষ্টি থেকে ১৯৪৬-৫২, ১৯৬২-৬৭, ১৯৭২-৭৮ ও ১৯৮৫ থেকে ১৯৯০ সন পর্যন্ত মোট চারবার অসম বিধান সভায় নির্বাচিত হন। ১৯৭২ সনে তিনি কিছুদিন ইন্দিরা গান্ধীর অন্তবর্তীকালীন মুখ্যমন্ত্রীরুপে নিযুক্তি দেওয়া হয় । পরবর্তী সময়ে তিনি কংগ্রেসের বিভিন্ন পদ যেমন সহকারী সম্পাদক, উপ-সভাপতি, সভাপতি ইত্যাদিতে অধিষ্ঠিত ছিলেন। ইন্দিরা গান্ধী অসমে ঘোষণা করা আপাতকালীন অবস্থার পর তিনি কংগ্রেস সমাজবাদী দলে যোগদান করেন ও ১৯৮৭ সনে তিনি রাষ্ট্রীয় সভাপতি নির্বাচিত হন। মুখ্যমন্ত্রী পদে থাকাকালীন সময়ে তিনি বিভিন্ন সমস্যার সন্মুখীন হন। মেঘালয় অসম থেকে বিভাজন হওয়ার পর রাজ্যের রাজধানী শিলং থেকে দিসপুরে স্থানান্তর করা, রাজ্যের সর্বত্রে অসমীয়া ভাষা প্রতিষ্ঠার জন্য সংঘটিত ১৯৭২ সনের ভাষা আন্দোলন নিয়ন্ত্রণ করা ইত্যাদিই ছিল প্রধান সমস্যা। গুয়াহাটি চিকিৎসা মহাবিদ্যালয় ও বঙাইগাঁও তৈল শোধনাগার প্রতিষ্ঠার ক্ষেত্রে তাঁর ভূমিকা যথেষ্ট ছিল। তিনি রাজ্যের অনুন্নত জন-জাতির বিকাশের জন্য পঞ্চায়তী রাজ ব্যবস্থার প্রচলন করেছিলেন। রাজ্যের আর্থিক অবস্থার উন্নতির জন্য সমবায় খণ্ডের জন্ম দিয়েছিলেন। শারদ পাওয়ার কংগ্রেস দল ত্যাগ করে জাতীয়তাবাদী কংগ্রেস পার্টি গঠন করার পর তিনিও তাঁর সহযোগ করেন ও মৃত্যুর আগ পর্যন্ত অসমে সেই দলকে নেতৃত্ব প্রদান করেন।
২০০৫ সনের ২৫ ডিসেম্বর তারিখে গুয়াহাটিতে নিজ বাসগৃহে শরৎ চন্দ্র সিংহ মৃত্যুবরন করেন।
মেহদী হাসান খান
মেহদী হাসান খান একজন বাংলাদেশী ডাক্তার ও প্রোগ্রামার। তিনি ২০০৩ সালে ইউনিকোড ও এএনএসআই সমর্থিত বাংলা লেখার বিনামূল্যের ও মুক্ত সফটওয়্যার অভ্র কী-বোর্ড তৈরি করেন।
মেহদী হাসান খান ১৯৮৬ সালের ২৩ জুলাই জন্মগ্রহণ করেন। তিনি ঢাকার নটর ডেম কলেজ থেকে উচ্চ মাধ্যমিক ও ময়মনসিংহ মেডিক্যাল কলেজ থেকে এমবিবিএস ডিগ্রী লাভ করেন।
মেহদী তার প্রথম বাংলা ফন্ট "ইউনিবিজয়" ডট নেট ফ্রেমওয়ার্ক ও ভিজ্যুয়াল বেসিক উপর লেখেন। পরে তিনি অভ্র কী-বোর্ড ব্যবহারকারীদের সুবিধার্তে ডট নেট ফ্রেমওয়ার্ক ছাড়াই লেখেন। অভ্র সম্পূর্ণভাবে ইউনিকোড উপযোগী, যা ইউনিকোড কনসোর্টিয়াম দ্বারা ২০০৩ সালের ১৪ জুন স্বীকৃত হয়। তিনি তার সফটওয়্যার প্রতিষ্ঠান "ওমিক্রনল্যাব" প্রতিষ্ঠা করেন। অভ্র কী-বোর্ড প্রথম উন্মুক্ত করা হয় ২০০৩ সালে ২৬ মার্চ। ওমিক্রনল্যাব থেকে অভ্র উন্মুক্ত করা হয় ২০০৩ সালের ১৫ সেপ্টেম্বর।
সৈয়দা আনোয়ারা তৈমূর
সৈয়দা আনোয়ারা তৈমূর অসমের প্রাক্তন মুখ্যমন্ত্রী। ১৯৮০ সনের ৬ ডিসেম্বর থেকে ১৯৮১ সনের ৩০ জুন পর্যন্ত তিনি অসমের মুখ্যমন্ত্রী পদে ছিলেন। তিনিই অসমের প্রথম ও একমাত্র মহিলা মুখ্যমন্ত্রী। তিনি চারবার অসম বিধান সভায় সদস্যা রুপে নির্বাচিত হয়েছিলেন। ১৯৮৮ সনে তিনি রাজ্যসভায় আমন্ত্রণ পেয়েছিলেন।
১৯৩০ সনে সৈয়দা আনোয়ারা তৈমূর জন্মগ্রহন করেন। তিনি আলিগড় বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৫৬ সনে তিনি দেবীচরণ বরুয়া মহাবিদ্যালয়ের অর্থনীতি বিভাগের প্রবক্তা ছিলেন।
সৈয়দা আনোয়ারা তৈমূর অসম প্রদেশ কংগ্রেস কমিটির একজন সক্রিয় সদস্যা ছিলেন। এই সংগঠনে যোগদান করার পর তিনি নানান মহিলা সংগঠনে জড়িত হন। তিনি ১৯৭২ সনে অসম বিধান সভার সদস্যারুপে নির্বাচিত হয়েছিলেন। সেই সময়ে তিনি শরৎ চন্দ্র সিংহের মন্ত্রীসভায় রাজ্যিক শিক্ষামন্ত্রী রুপে কার্যনির্বাহ করেন। তারপর তিনি ১৯৭৮, ১৯৮৩ ও ১৯৯১ সনের বিধানসভায় সদস্যা হিসেবে নির্বাচিত হন।
যোগেন্দ্রনাথ হাজরিকার মন্ত্রীসভার পতনের পর ১৯৭৯ সনের ১২ ডিসেম্বর তারিখ থেকে অসমে রাষ্ট্রপতি শাসন চালু হয়। কয়েকমাস রাষ্ট্রপতি শাসনের পর প্রধানমন্ত্রীর আদেশক্রমে কংগ্রেস(ই) দলের নেত্রী সৈয়দা আনোয়ারা তৈমূরকে অসমের মুখ্যমন্ত্রীর দায়িত্বভার প্রদান করা হয়। ১৯৮০ সনের ৬ ডিসেম্বর তারিখে তিনি অসমের মুখ্যমন্ত্রীরূপে শপথ গ্রহণ করেন। তিনি মুখ্যমন্ত্রীর কার্যভার গ্রহণ করার পর অসমে রাষ্ট্রপতি শাসনের অন্ত পরে। তাঁর দায়িত্ব নেওয়ার সময় অসমে বিদেশী বহিস্কার আন্দোলন চালু ছিল। অসমে অবৈধভাবে অনুপ্রবেশ করে অসমের জমিতে স্থায়ীভাবে বসবাসরত অসংখ্য বাংলাদেশী ব্যক্তিকে অসমের মাটি থেকে বহিষ্কার করার জন্য সদৌ অসম ছাত্র সন্থা ও গণ সংগ্রাম পরিষদের নেতৃত্বে এক তীব্র আন্দোলনের সৃষ্টি হয়েছিল। অসমে এই আন্দোলন জাতীয় আন্দোলন রুপে গঢ়ে উঠেছিল। টাইমুর সরকার এই সমস্যা আলোচনার মাধ্যমে সমাধান না করে কঠোর ব্যবস্থা গ্রহন করেছিলেন। প্রায় সাত মাস শাসন চালানোর পর টাইমূর সরকারের পতন হয়। ১৯৮১ সনের ৩০ জুন তারিখে তিনি মুখ্যমন্ত্রী পদ থেকে পদত্যাগ করেন। তারপর অসমে পুনরায় রাষ্ট্রপতি শাসন চালু হয়।
সপ্তাহান্ত
কাজের দিন এবং সপ্তাহান্ত হল সপ্তাহের পূর্বনির্ধারিত নির্দিষ্ট কাজ-কর্ম করার দিন এবং ছুটি-আরাম করার দিন। প্রতিটি দেশের নিজের কাজের দিন এবং সপ্তাহান্ত পালন করার আইন-নিয়ম আছে।
প্রতিটি দেশের আইন-নিয়ম অনুযায়ী পালিত সপ্তাহান্তের তালিকাঃ
এই দেশসমূহে শুক্রবার এবং শনিবার হল সপ্তাহান্ত, আর কাজের দিন হল রবিবার থেকে বৃহস্পতিবার পর্যন্ত।
এই দেশসমূহে শনিবার এবং রবিবার হল সপ্তাহান্ত, আর কাজের দিন হল সোমবার থেকে শুক্রবার পর্যন্ত।
ব্স্তান-'দ্জিন-নোর-বু-দ্পাল-ব্জাং-পো
ব্স্তান-'দ্জিন-নোর-বু-দ্পাল-ব্জাং-পো () (১৮৭৩-১৯২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ব্স্তান-'দ্জিন-নোর-বু-দ্পাল-ব্জাং-পো ১৮৭৩ খ্রিষ্টাব্দে তিব্বতের আমদো অঞ্চলের র্বা-লো-থাং () নামক স্থানে জন্মগ্রহণ করেন। তাঁর পিতার নাম ছিল ওদ-গ্সাল-স্ক্যাব্স () এবং মাতার নাম ছিল ল্হা-মো-ব্যাম্স ()। জন্মের পর তাঁর নাম রাখা হয় র্দো-র্জে-ত্শে-রিং-রাব-ব্র্তান ()। পিয়াত মাতার পাঁচ সন্তানের মধ্যে তিনি ছিলেন সর্বকনিষ্ঠ।
দ্গে-'দুন-ছোস-স্ক্যোং-র্গ্যা-ম্ত্শো () নামক চতুর্থ থার-শুল () উপাধিধারী বৌদ্ধ লামা তাঁকে ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান () নামক ষষ্ঠ ঝাব্স-দ্রুং-দ্কার-পো উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন। এরপর তাঁকে প্রথমে ছু-ব্জাং () বিহার ও পরে লা-মো-ব্দে-ছেন () বিহারে নিয়ে যায়। সেখানে দ্গে-'দুন-ছোস-স্ক্যোং-র্গ্যা-ম্ত্শো (), র্কাং-ত্সা-দ্পোন-স্লোব (), শেস-রাব-র্গ্যা-ম্ত্শো (), ঙ্গাগ-দ্বাং-ত্শুল-খ্রিম্স (), সাংস-র্গ্যাস-ছোস-গ্রাগ্স (), ব্লো-ব্জাং-রাব-গ্সাল () প্রভৃতি বৌদ্ধ ভিক্ষুরা তাঁকে শিক্ষাদান করেন। দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী বৌদ্ধ লামা পনেরো বছর বয়সে তাঁর অন্যতম বিখ্যাত শিক্ষক ছিলন। কুড়ি বছর বয়সে তিনি বৌদ্ধ ধর্ম ত্যাগ করার চিন্তা করেন কিন্তু ব্লো-ব্জাং-ব্স্তান-পা'ই-দ্বাং-ফ্যুগ () নামক তৃতীয় শিং-ব্জা' () তাঁকে নিরস্ত করে তাঁকে ভিক্ষুর শপথ প্রদান করেন। ১৯০৭ খ্রিষ্টাব্দে তিনি চিং সম্রাট গুয়াংজুর সঙ্গে সাক্ষাত করেন এবং দেড় মাস পরে তিনি তিব্বত ফিরে আসেন। এই সময় ত্রয়োদশ দলাই লামা ও স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাঁকে শিক্ষাদান করেন।
১৯১২ খ্রিষ্টাব্দে দ্গে-'দুন-ছোস-স্ক্যোং-র্গ্যা-ম্ত্শো মঙ্গোলিয়া ও চীন যাত্রা করেন। এই সময় তিনি নবগঠিত চীন প্রজাতন্ত্রের রাষ্ট্রপতি ইয়ুয়ান শিকাইয়ের প্রতিনিধিদলের সঙ্গে সাক্ষাত করেন। ইয়ুয়ান শিকাই তাঁকে সমগ্র আমদো অঞ্চলের প্রশাসনিক দায়িত্ব ভার অর্পণ করেন। চীনা অর্থানুকুল্যে তিনি ম্খাস-পা-মি-গ্সুম () নামক মন্দিরের নির্মাণ সম্পূর্ণ করেন।
ফলিংওয়াটার
ফলিংওয়াটার বা কাউফম্যান রেসিডেন্স গ্রামীণ দক্ষিণ-পশ্চিম পেনসিলভেনিয়ায় অবস্থিত একটি স্থাপত্যকর্ম যা আমেরিকার পেনসিলভেনিয়া অঙ্গরাজ্য থেকে ৪৩ মাইল (৬৯ কি.মি) দক্ষিণ-পূর্বে অবস্থিত। ১৯৩৫ সালে আমেরিকান স্থপতি ফ্রাংক লয়েড রাইটের ডিজাইন করা স্থাপত্যকর্মটির কাজ ১৯৩৯ সালে শেষ হয়।
বাংলাদেশ ডেভেলপমেন্ট ব্যাংক লিমিটেড
বাংলাদেশ ডেভেলপমেন্ট ব্যাংক লিমিটেড বাংলাদেশের রাষ্ট্রীয় মালিকানাধীন রাষ্ট্রায়ত্ত ব্যাংক। সরকারী সিদ্ধান্ত অনুযায়ী ২০০৯ সালের ১৬ নভেম্বর কোম্পানি আইন ১৯৯৪ অনুসারে পাবলিক লিমিটেড কোম্পানি হিসাবে আত্মপ্রকাশ করে। বাংলাদেশ শিল্প ব্যাংক ও বাংলাদেশ শিল্প ঋণ সংস্থাকে একীভূত করে এই ব্যাংকটি প্রতিষ্ঠা করা হয়। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ-এ নিবন্ধিত।
১৯৭২ সালে রাষ্ট্রপতির আদেশে, শিল্পের দ্রুত বিকাশে বাংলাদেশ শিল্প ব্যাংক প্রতিষ্ঠা করা হয় ১৯৭২ সালের ৩১ অক্টোবর। একই উদ্দেশ্য নিয়ে বাংলাদেশ শিল্প ঋণ সংস্থা প্রতিষ্ঠা করা হয় ১৯৭২ সালের ৩১ অক্টোবর। ২০০৯ সালের ৩১শে ডিসেম্বর, বাংলাদেশ ডেভেলপমেন্ট ব্যাংক লিমিটেড দুটি সংস্থাকে অধিগ্রহন করে। ২০১০ সালের ০৩ জানুয়ারি, ব্যাংকটি আনুষ্ঠানিক যাত্রা শুরু করে।
বর্তমানে ব্যাংকটি বিভিন্ন ধরনের সেবা দিচ্ছে -
বর্তমানে (অক্টোবর, ২০১৪) ২৯টি শাখা আছে।
ব্লো-ব্জাং-য়ে-শেস-ব্স্তান-পা-রাব-র্গ্যাস
ব্লো-ব্জাং-য়ে-শেস-ব্স্তান-পা-রাব-র্গ্যাস () (১৭৫৯-১৮১৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় র্বা-স্গ্রেং রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-য়ে-শেস-ব্স্তান-পা-রাব-র্গ্যাস ১৭৫৯ খ্রিষ্টাব্দে তিব্বতের লি-থাং () নামক স্থানে জন্মগ্রহণ করেন। তাঁর পিতার নাম ছিল ব্সোদ-নাম্স-দার-র্গ্যাস () এবং মাতার নাম ছিল স্গ্রোল-মা-ম্ত্শো ()। ছয় বছর বয়সে তাঁকে ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। প্রথমে তাঁকে মধ্য তিব্বতের র্গ্যাল-র্ত্সে-দ্পাল-'খোর-ছোস-স্দে বিহারের দায়িত্ব নিতে বলা হলে তিনি অস্বীকার করেন। তার পরিবর্তে ১৭৬৫ খ্রিষ্টাব্দে র্বা-স্গ্রেং বৌদ্ধবিহারের প্রধানের পদে অধিষ্ঠিত করা হলে তিনি র্বা-স্গ্রেং রিন-পো-ছে উপাধি ধারণ করেন। ষষ্ঠ পাঞ্চেন লামা তাঁকে শ্রমণের শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষা প্রদান করেন। এই সময় ঙ্গাগ-দ্বাং-ছোস-গ্রাগ্স () নামক উনষাটতম দ্গা'-ল্দান-খ্রি-পা তাঁর শিক্ষক ছিলেন। ১৭৬৯ খ্রিষ্টাব্দে তিনি সে-রা বৌদ্ধবহারে কে'উ-ত্শাং-ব্যাম্স-পা-স্মোন-লাম () নামক বিহারের বত্রিশতম প্রধানের নিকট শিক্ষালাভ করেন। ১৭৮০ খ্রিষ্টাব্দে ষষ্ঠ পাঞ্চেন লামা তাঁকে ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করেন। এই সময় য়ে-শেস-র্গ্যাল-ম্ত্শান (), ফা-বোং-খা-পা-র্গ্যা-ম্ত্শো-ম্থা'-য়াস (), ঙ্গাগ-দ্বাং-ছোস-'ব্যোর () প্রভৃতি বৌদ্ধ ভিক্ষুরা তাঁর শিক্ষক ছিলেন। তিনি র্জে-ব্র্ত্সুন-র্দো-র্জে-র্নাম-'ব্যোর-মা-না-রো-ম্খা'-স্প্যোদ-স্গ্রুব-পা'ই-ম্যে-লাম (), ব্যাং-ছুব-লাম-রিম-ছেন-মো'ই-ব্লা-ব্র্গ্যুদ () এবং ক্লোং-র্দোল-দ্রুং-য়িগ-দাম-ছোস-য়ার-'ফেল-গ্যি-দ্রি-বা-দ্রিস-লাস () প্রভৃতি প্রায় পঞ্চান্নটি গ্রন্থ রচনা করেন।
মোরাসিয়া
মোরাসী (Moraceae) পরিবার একপ্রকার সপুষ্পক গুপ্তবীজী দ্বিবীজপত্রী উদ্ভিদ পরিবার। ডুমুর গাছ ও তাদের জ্ঞাতিরা এই গোত্রের অন্তর্গত। এদের কমবেশি ৪০ টি গণ এবং ১০০০ টি প্রজাতির অস্তিত্ব রয়েছে। এই ধরণের উদ্ভিদেরা সাধারণত ক্রান্তীয় ও উপক্রান্তীয় জলবায়ু অঞ্চলসমূহে জন্ম নিয়ে থাকে; নাতিশীতোষ্ণ অঞ্চলে এদের প্রভাব অপেক্ষাকৃত কম।
মোরাসি পরিবারে পাঁচটি ট্রাইব আছে, সেগুলো হলও: Artocarpeae; Castilleae; Dorstenieae; Ficeae; এবং Moreae.
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো () (১৯০১-১৯৮১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় খ্রি-ব্যাং রিন-পো-ছে () উপাধিধারী লামা ছিলেন।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো ১৯০১ খ্রিষ্টাব্দের পয়লা মার্চ তিব্বতের গুং-থাং অঞ্চলে জন্মগ্রহণ করেন। তাঁর পিতার নাম ছিল ত্শে-রিং-দোন-স্গ্রুব () এবং মাতার নাম ছিল ত্শে-রিং-স্গ্রোল-মা ()। ত্শে-রিং-দোন-স্গ্রুব পূর্বে ত্শে-রিং-স্গ্রোল-মার শ্বশুর ছিলেন কিন্ত ত্শে-রিং-স্গ্রোল-মার স্বামীর মৃত্যুর পরে ত্শে-রিং-দোন-স্গ্রুব তাঁকে বিবাহ করেন। ১৯০৬ খ্রিষ্টাব্দে ত্শে-রিং-দোন-স্গ্রুব ভিক্ষুর শপথ গ্রহণ করে সংসার ত্যাগ করলে তাঁর পরিবার কঠিনতার সম্মুখীন হয়। তাঁর মাতা ও তাঁর দুই ভ্রাতাকে আত্মীয়স্বজনেরা বাড়ি থেকে তাড়িয়ে দেন।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শোকে শৈশবে ব্লো-ব্জাং-ত্শুল-খ্রিম্স-দ্পাল-ল্দান () নামক দ্বিতীয় খ্রি-ব্যাং রিন-পো-ছে () উপাধিধারী লামার পুনর্জন্ম রূপে চিহ্নিত করা হয়। ১৯০৪ খ্রিষ্টাব্দে তিনি লাসা যাত্রা করে ছু-ব্জাং-রি-খ্রোদ () বৌদ্ধ আশ্রমে ফা-বোং-খা-ব্দে-ছেন-স্ন্যিং-পো () নামক বিখ্যাত বৌদ্ধ ভিক্ষুর নিকট শিক্ষালাভ করেন। আট বছর বয়সে তিনি গ্সের-কোং-র্দো-র্জে-'ছাং-ঙ্গাগ-দ্বাং-ত্শুল-খ্রিম্স-দোন-ল্দান () নামক বিখ্যাত সাধকের নিকট কালচক্র তন্ত্র সম্বন্ধে শিক্ষাগ্রহণ করেন। এই সময় ১৯০৭ খ্রিষ্টাব্দে ঙ্গাগ-দ্বাং-ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান () নামক চতুর্থ র্বা-স্গ্রেং রিন-পো-ছে () উপাধিধারী লামা তাঁকে শ্রমণের শপথ প্রদান করেন। ১৯১০ খ্রিষ্টাব্দে তিনি গুটি বসন্ত রোগে আক্রান্ত হয়ে প্রচন্ড ভাবে অসুস্থ হয়ে পড়েন। চৌদ্দ বছর বয়সে তিনি ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান () নামক দ্রেপুং বৌদ্ধবিহারের গোমাং মহাবিদ্যালয়ের একজন অবতারী লামার নিকট হতে বজ্রভৈরব, , অক্ষোভ্যবজ্র, হেরুকা, চক্রসম্বর, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। যৌবনে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয় থেকে শিক্ষালাভ করেন। ১৯১৯ খ্রিষ্টাব্দে তিনি ত্রয়োদশ দলাই লামার নিকট হতে ভিক্ষুর শপথ গ্রহণ করেন। এরপর তিনি গ্যুতো তন্ত্র মহাবিদ্যালয়ে তন্ত্র শিক্ষালাভ করেন।
১৯৪১ খ্রিষ্টাব্দে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো চতুর্দশ দলাই লামার সহকারী শিক্ষক ও ১৯৫৩ খ্রিষ্টাব্দে কনিষ্ঠ শিক্ষক বা য়োংস-'দ্জিন () হিসেবে দায়িত্ব লাভ করেন। ১৯৫৪ খ্রিষ্টাব্দে চতুর্দশ দলাই লামার মাও সে তুংয়ের সঙ্গে সাক্ষাতকালে তিনি তাঁকে সঙ্গ দেন এবং ১৯৫৯ খ্রিষ্টাব্দে দুইজনে একসঙ্গেই ভারত পালিয়ে যান। ভারতে তিনি বক্সা, ডালহৌসি, ধর্মশালা, বুদ্ধগয়া ও কর্ণাটকের তিব্বতী উদ্বাস্তুদের শিক্ষাদান করেন। তিনি ফ্রান্স, ইংল্যান্ড, জার্মানী প্রভৃতি বিভিন্ন ইউরোপীয় দেশে যাত্রা করে ধর্মশিক্ষা প্রদান করেন। ১৯৬৬ খ্রিষ্টাব্দের ইউরোপ যাত্রায় তিনি চতুর্দশ দলাই লামার নির্দেশে ভাটিক্যান সিটি যাত্রা করে পোপ ষষ্ঠ পলের সঙ্গে সাক্ষাত করেন।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো বেশ কিছু গ্রন্থ রচনা করেন, তার মধ্যে উল্লেখযোগ্য হল দাম-চান-র্গ্যা-ম্ত্শো-দ্গেস-পা'ই-রোল-মো () এবং র্নাম-গ্রোল-লাগ-ব্চাংস ()। এছাড়াও তিনি তিব্বতের জাতীয় সঙ্গীত রচনা করেন।
অ্যাঞ্জেলো কান্তন
অ্যাঞ্জেলো কান্তন (ইংরেজী: Angelo Canton) (১৯২৫-২০১৪) একজন ইতালীয় খ্রীস্টান যাজক ও ধর্মপ্রচারক। তিনি বাংলাদেশের ১৯৫৪ সালে এসে উত্তরবঙ্গের মানুষের শিক্ষা ও আর্থ-সামাজিক উন্নয়নে কাজ করে গেছেন। তিনি শিক্ষা প্রতিষ্ঠান, হোস্টেল প্রতিষ্ঠা করেন। বাংলাদেশের মুক্তিযুদ্ধে অবদার রাখেন।
তিনি ইতালির পিদিনো প্রভিন্সের জপ্পলা গ্রামে এক কৃষক পরিবারে ১৯২৫ সালের ১৭ এপ্রিল জন্মগ্রহণ করেছিলেন। চার ভাই তিন বোনের মধ্যে তিনি তৃতীয়। তার বাবার নাম জন কান্তন ও মায়ের নাম পালমিরা মরেটো। বালক কান্তন ৫ম শ্রেণী পড়াকালেই সেমিনারী বা গঠনগৃহে চলে যান যেখানে যাজক হওয়ার জন্য প্রশিক্ষণ দেওয়া হয়ে থাকে। তিনি তার গ্রামের সেমিনারীয়ানদের দেখে যাজক হওয়ার জন্য উৎসাহ পান।
কান্তন ১৯৫১ সালে ইতালির মিলানে পিমে সংঘের যাজক হিসেবে অভিষিক্ত হন। তিনি খ্রিষ্টধর্ম প্রচারক হিসেবে বাংলাদেশে আসেন ১৯৫৪ সালে। এসেই আগে ইংরেজী ও বাংলা শিখেন।
রাজশাহী অঞ্চলের আন্দারকোটা গির্জায় তিনি প্রথম ২ বছর যাজক পিনোসের সাথে কাজ করেন। এর পর নাটোরের বোনীতে ১৯৫৬ সাল থেকে ১৯৭৭ সাল পযন্ত ২১ বছর কাজ করেন। এর পর দিনাজপুর কাথলিক ডাযোসিসের বিশপ মাইকেল ডি’রোজারিও তাকে দিনাজপুর ক্যাথিড্রালে নিয়ে যান। সেখানে তিনি গির্জার দায়িত্বসহ স্কুল ও হোস্টেলের দায়িত্ব পালন করেন। সেখানে তিনি ৭ বছর কাজ করেন। এরপর তিনি রংপুরের বলদিপুকুর, নাটোরের বনপাড়া ও পাবনার মথুরাপুরেও ধর্মপ্রচারের কাজ করেছেন। তিনি অল্প সময়ের জন্য কাজ করেছেন পাবনার ফৈলজনা ও গাজীপুরের কেওয়াচালা ও ফাওকাল গির্জার উন্নয়নের কাজ।
বিদেশী হয়েও তিনি বাংলাদেশের উত্তরাঞ্চলের শিক্ষায় অনেক অবদান রেখেছেন। তিনি বেশ কিছু স্কুল, কলেজ, বোর্ডিং স্থাপন করেছেন। এছাড়া তিনি রাস্তা ঘাট উন্নয়নে ছিলেন সিদ্ধহস্ত।
মুক্তিযুদ্ধেও তার অবদান উল্লেখ করার মত। তিনি যুদ্ধ চলাকালিন সময়ে নাটোরের বড়াইগ্রামের সমস্ত দুর্দশাগ্রস্ত পরিবারগুলোকে রক্ষার জন্য কাজ করে গেছেন। সেই সময় তিনি ছিলেন বড়াইগ্রামের বোর্নী গির্জার দায়িত্বে। তিনি গির্জায় অনেক মুক্তিযোদ্ধাদের আশ্রয়, যুদ্ধাহত মুক্তিযোদ্ধাদের চিকিৎসা, খাবার, নিরাপত্তা দিয়ে মুক্তিযুদ্ধের পক্ষে কাজ করেছেন। পাবনা জেলার চাটমোহর উপজেলাসহ অন্যান্য এলাকার ২৫০টি হিন্দু পরিবারকে গোপনে আশ্রয়, খাদ্য ও নিরাপত্তা দিয়ে পাক বাহিনী ও রাজাকারদের হাত থেকে রক্ষা করেছেন।
তিনি ২০১৪ সালের ২৯ জুলাই নিজ দেশে চিকিৎসাবস্থায় মারা যান।
• ফাদার অ্যাঞ্জেলো কান্তনের সুবর্ণজয়ন্তী উপলক্ষে প্রকাশিত স্মরণিকা, ২০০১
ডোরেমন (২০০৫-এর অ্যানিমে)
ডোরেমন হল ডোরেমন নামের একটি রোবট বিড়ালের উপর ভিত্তি করে ফুজিকো এফ. ফুজিও এর কমিকের সাম্প্রতিকতম আনিমে সিরিজ। এটির পরিবেশনা করেছেন শিন-এই অ্যানিমেশন। এটা প্রথম যাত্রা শুরু করে টিভি আশাহিতে ১৫ এপ্রিল, ২০০৫ এ। এই সিরিজটি ক্যানাল সুর টু এবং ক্যানাল সুর থ্রী নামক চ্যানেলে স্পেনে সম্প্রচার করা হয়। টি.ভি.বি নামক চ্যানেলে হংকং এ সম্প্রচার করা হয়। পান্ডা বিগস নামক চ্যানেলে ২০১০ সালে সম্প্রচার করা হয়।২০১৪ সালে ভারতের হাঙ্গামা টিভি এবং ডিজনি চ্যানেলে সম্প্রচার করা হয়। এছাড়াও দক্ষিণ-পূর্ব এশিয়ার ইন্দোনেশিয়া, মালয়েশিয়া, ভিয়েতনামসহ অনেক দেশের চ্যানেলে সম্প্রচার করা হয়। এটির ইংরেজি ডাব করা হয়েছে। যেটির পরিবেশনা করেছে ব্যাং জুম এ্যান্টারটেইনমেন্ট। আর এটি মার্কিন যুক্তরাষ্ট্রে ২০১৪ সালে যাত্রা শুরু করে।
ডোরেমন একটি ২২শতাব্দীর রোবট বিড়াল যে বতর্মান সময়ের নোবিতা নোবি/নোবি (অলস,ভিতু ছেলে) কে সাহায্য করতে এসেছে।নোবিতা নোবি/নোবি পড়ালেখা করে না। তাই বেশিরভাগ সময় সে পরীক্ষায় ফেল করে। সে তার ভবিষ্যতের স্ত্রী শিজুকা মিনামোতো/সুই কে পছন্দ করে।ডোরেমনের নতূন সিরিজে ব্যবহৃত ওপেনিং থিম সঙ্গীতগুলো নিম্নে দেওয়া হল:
ডোরেমনের এই নতুন সিরিজে, এই পর্যন্ত ৪টি থিম সঙ্গীত ব্যবহার করা হয়েছে।
রোমান হলিডে
রোমান হলিডে () ১৯৫৩ সালে মুক্তিপ্রাপ্ত মার্কিন প্রণয়ধর্মী হাস্যরসাত্মক চলচ্চিত্র। উইলিয়াম ওয়াইলার প্রযোজিত ও পরিচালিত এই চলচ্চিত্রে কাগজের রিপোর্টার জো ব্রাডলি চরিত্রে অভিনয় করেছেন গ্রেগরি পেক এবং পালিয়ে রোম নগরী দেখতে যাওয়া রাজ সিংহাসনের পরবর্তী উত্তরাধিকারিণী প্রিন্সেস চরিত্রে সর্বকালের অন্যতম সেরা প্রাকৃতিক সৌন্দর্যের অধিকারী ব্রিটিশ অভিনেত্রী অড্রে হেপবার্ন। হেপবার্ন এই চলচ্চিত্রে অভিনয়ের জন্যে সেরা অভিনেত্রী বিভাগে একাডেমি পুরস্কার লাভ করেন।
রোমান হলিডে চলচ্চিত্রের দৃশ্যায়ন হয় ইতালীর বিখ্যাত সিনেসিত্তা স্টুডিও এবং ৫০-৬০ দশকের "হলিউড অন দ্য টিবার" খ্যাত রোম নগরীর মনোরোম সব লোকেশনে।এবং ১৪তম ভেনিস চলচ্চিত্র উৎসবের অফিসিয়াল প্রোগ্রামে এই চলচ্চিত্রটির প্রথম প্রদর্শনীর আয়োজন করা হয়।
"রোমান হলিডে" তিনটি একাডেমি পুরস্কার জিতেছে এবং আরো সাতটি বিভাগের জন্য মনোনীত হয়েছিল:
ফরিদপুর পৌরসভা
= ফরিদপুর পৌরসভা সম্পর্কেঃ =
ফরিদপুর শহর দেশের দক্ষিণ পশ্চিমাংশে অবস্থিত। প্রসিদ্ধ কামেল শাহ শেখ ফরিদউদ্দীনের নামে এ জেলার নাম ফরিদপুর হয়। পূর্বে ফতেহ আলীর নামে এলাকাটি ফতেহবাদ নামে পরিচিত ছিল। ১৮৫০ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নতী হয়। ১৪ টি মৌজায় ৩৬ মহল্লা নিয়ে ৯টি ওয়ার্ড বিশিষ্ট্য ফরিদপুর পৌরসভা জনগণের সেবা করে চলেছে। ২০০৯ সনে পৌরসভার জনসংখ্যা ছিল ১,৩৫,৮৩৭ জন। বর্তমান জনসংখ্যা বৃদ্ধির হার ৩.৯১%। ধারনা করা হয় আগামী ২০৩০ সালে জনসংখ্যা হবে ৩,২১,৯২২ জন।
ফরিদপুর পৌরসভার অফিসিয়াল ওয়েবসাইট
ল্যাটিসিফার
ল্যাটিসিফার হল এক প্রকার প্রলম্বিত ক্ষরণ কোশ যা বিভিন্ন উদ্ভিদের পাতায় এবং/অথবা কান্ডে উপস্থিত থাকে এবং গৌণ বিপাকজাত বর্জ্য পদার্থ হিসেবে তরুক্ষীর আর রবার উৎপাদন করে। ল্যাটিসিফার প্রধানত দুই প্রকার। যথা -
ক্ষত নিরাময় এবং শাকাহারী প্রাণীদের থেকে আত্মরক্ষার ক্ষেত্রে ল্যাটিসিফারের ভূমিকা আছে অনুমান করা হয় এবং এরা শ্রেণীবিন্যাসবিদ্যার কাজেও লাগে।
১৮৭৭ খ্রিঃ এইচ এ ডি ব্যারি ল্যাটিসিফারের প্রথম বর্ণনা দেন।
যোগেন্দ্র নাথ হাজরিকা
যোগেন্দ্র নাথ হাজরিকা (; ) অসমের প্রাক্তন মুখ্যমন্ত্রী। ১৯৭৯ সনের ৪ সেপ্টেম্বর তারিখে গোলাপ বরবরা মুখ্যমন্ত্রী পদ থেকে পদত্যাগ করার পর তিনি অসমের মুখ্যমন্ত্রীর পদে অধিস্থিত হন।
১৯২৪ সনের ফেব্রুয়ারি মাসে অসমের ডিব্রুগড় জেলার পুরণি থোংগীয়া নামক স্থানে যোগেন্দ্র নাথ হাজরিকা জন্মগ্রহন করেন। ডিব্রুগড় থেকেই তিনি শৈশব কালের শিক্ষা গ্রহন করেন। ১৯৪৯ সনে তিনি কলকাতা বিশ্ববিদ্যালয় থেকে স্নাতকোত্তর ডিগ্রী লাভ করেন ও সেখান থেকেই আইনের ডিগ্রী লাভ করেন।
যোগেন্দ্র নাথ হাজরিকা ছাত্রজীবন থেকেই রাজনীতির সহিত জড়িত ছিলেন। ১৯৫১-৫২ সনে তিনি প্রোভিশ্যনল পার্লামেন্টরীর সদস্য হওয়া ছাড়াও ১৯৫২ সন থেকে ১৯৬২ সন পর্যন্ত প্রধানমন্ত্রীর বহিঃপরিক্রমা দপ্তরের সংসদী সচিব ছিলেন। ১৯৫২ সন থেকে ১৯৫৭ সন, ১৯৬২ সন থেকে ১৯৬৭ সন পর্যন্ত তিনি ডিব্রুগড় লোকসভা সমষ্টির সদস্য ছিলেন। ১৯৬২ সনে তিনি ভারতীয় সংসদের প্রতিনিধি হিসেবে সোভিয়েট রাশিয়া ভ্রমণ করেছিলেন। সেই সময়ের প্রধানমন্ত্রী জওহরলাল নেহেরুর সংসদী সচিবরুপে তাঁর সম্পর্ক ঘনিষ্ঠ হয়ে উঠেছিল। 
১৯৭৮ সনের নির্বাচনে জনতা পার্টির প্রার্থীরুপে যোগেন্দ্র নাথ হাজরিকা দুলিয়াজান সমষ্টি থেকে নির্বাচিত হয়েছিলেন ও ২১ মার্চ তারিখে অধ্যক্ষ হিসেবে নিযুক্তি দেওয়া হয়। ১৯৭৯ সনের ৪ সেপ্টেম্বর তারিখে তিনি জনতা দলের অধ্যক্ষ পদ থেকে পদত্যাগ করেন। তারপর তিনি অসম জনতা দলে যোগদান করেন ও সেই দলের নেতা হিসেবে নির্বাচিত হয়। 
১৯৭৯ সনের ৪ সেপ্টেম্বর তারিখে গোলাপ বরবরা পদত্যাগ করেন। ১৯৭৯ সনের ৯ সেপ্টেম্বর তারিখে যোগেন্দ্র নাথ হাজরিকা মুখ্যমন্ত্রী পদের শপথ গ্রহণ করেন। তাঁর সরকার গঠনের কিছুদিন পর অসম সংকটের সন্মুখীন হয়। ফলে ১৯৭৯ সনের ১২ ডিসেম্বর তারিখে অসমে রাষ্ট্রপতি শাসন চালু হয়।
১৯৯৭ সনের ৩০ সেপ্টেম্বর তারিখে যোগেন্দ্র নাথ হাজরিকার মৃত্যু হয়।
হাবিব ব্যাংক লিমিটেড (পাকিস্তান)
হাবিব ব্যাংক লিমিটেড () বর্তমানে এইচবিএল পাকিস্তান পাকিস্তানের করাচি ভিত্তিক একটি বহুজাতিক ব্যাংক। ১৫০০ শাখা, ১০০০টি এটিএম এবং বহির্বিশ্বে ৫৫টি শাখা নিয়ে এটি পাকিস্তানের বৃহত্তম ব্যাংক।
হাবিব ব্যাংক গ্রাহকের চাহিদা অনুযায়ী বিভিন্ন প্রকার ব্যাংকিং সেবা দিয়ে থাকে।
পাকিস্তানের জনক মুহাম্মদ আলী জিন্নাহ মুসলমানদের জন্য আলাদা দেশ গঠনের আন্দোলনের সময় (ব্রিটিশ বিরোধী) মুসলমানদের জন্য আলাদা ব্যাংক গঠনের প্রয়োজনীয়তা অনুভব করেন। তিনি ভারতীয় মুসলমানদের জন্য আলাদা ব্যাংক গঠনের জন্য হাবিব পরিবারকে অনুরোধ করেন। এরই ধারাবাহিকতাই ১৯৪১ সালে মুম্বাই-এ (তৎকালীন বম্বে-তে) ব্যাংকটি প্রতিষ্ঠিত হয়। 
১৯৪৭ সালে পাকিস্তানের স্বাধীনতার পরে ব্যাংকটির প্রধান কার্যালয় করাচিতে স্থানান্তর করা হয় এবং এটিই স্বাধীন পাকিস্তানের প্রথম বাণিজ্যিক ব্যাংক। ১ জানুয়ারী, ১৯৭৪ সালে পাকিস্তান সরকার ব্যাংকটিকে জাতিয়করনের আগ পর্যন্ত হাবিব পরিবার ব্যাংকটির মালিক ছিল এবং পরিচালনা করত।
১৯৫০-এর দশকে ব্যাংকটি আন্তর্জাতিক যাত্রা শুরু করে। ১৯৫১ সালে ব্যাংকটি প্রথম বিদেশি শাখা খোলে শ্রীলংকাতে। পরের বছরে প্রতিষ্ঠিত হয় হাবিব ব্যাংক (বৈদেশিক)। পরের বছরে কেনিয়াতে পাঁচটি শাখা চালু করে হাবিব ব্যাংক।
তিতাবড়
তিতাবড় (; ) অসমের যোরহাট জেলার মহকুমা। যোরহাট থেকে ২০কি:মি: দূরত্বে অবস্থিত তিতাবড় ধান উৎপাদনের বিখ্যাত। এশিয়ার বৃহত্তম ধান গবেষণা কেন্দ্র এই অঞ্চলেই অবস্থিত। তিতাবড়ের উল্লেখযোগ্য প্রতিষ্ঠানগুলো হচ্ছে: জিলা শিক্ষা আরু প্রশিক্ষণ প্রতিষ্ঠান, রেশম মহাবিদ্যালয় ইত্যাদি। এই স্থানের পূর্ব থেকে পশ্চিম দিক পর্যন্ত ধোদর আলি বিস্তৃত। 
প্রবাদ মতে তিতারাম নামক একজন দরিদ্র প্রেমী ও অতিথি পরায়ণ ব্যক্তি ছিলেন। তাঁর গৃহের সন্মুখে বৃহৎ বট গাছ ছিল। অসমীয়া ভাষায় বট গাছকে "বড় গছ" বলে। পথিকেরা বট গাছের নিচে আশ্রয় গ্রহন করে তিতারামের ঠাণ্ডা জল ও সরবত পান করে তৃপ্তি লাভ করিতেন। কালক্রমে তিতারাম ও তাঁর বড় গাছের নাম থেকে তিতারামবড় ও অবশেষে তিতাবড় নামের উৎপত্তি হয়।
১৯৫৯ সনে নগর হিসেবে তিতাবড় নগর গঠিত হয়। পুর্বে তিতাবড় যোরহাট মহকুমার অন্তর্গত ছিল। কিন্তু তরুণ গগৈ অসমের মুখ্যমন্ত্রী হওয়ার পর তিতাবড়কে যোরহাট জেলার নতুন মহকুমা রুপে ঘোষণা করেন। 
তিতাবড়ের স্থানাংক ও গড় উচ্চতা ১৭২ মিটার। ২০০১ সনের লোকগননা অনুযায়ী তিতাবড়ের জনসংখ্যা ৭৮৪০ জন।
তিতাবড় যোরহাট লোকসভা সমষ্টির অন্তর্গত। তিতাবড় বিধান সমষ্টির বিধায়ক হচ্ছেন বর্তমান অসমের মুখ্যমন্ত্রী তরুণ গগৈ। তিনি ২০০১ সন থেকে ক্রমে তিনবার তিতাবড় সমষ্টির বিধায়ক রুপে নির্বাচিত হয়েছেন।।
তিতাবড় অঞ্চলের পূর্ব থেকে পশ্চিম দিক পর্যন্ত ঐতিহাসিক ধোদর আলি বিস্তৃত। নিকটবর্তী বরৈয়া বিমানবন্দর থেকে তিতাবড়ের দূরত্ব প্রায় ১৬ কি:মি
তিতাবড়ের স্থানীয় লোকদের প্রধান জীবিকা হচ্ছে কৃষিকার্য। প্রধান শস্য হচ্ছে চা ও ধান। এখানে উৎপাদিত ধানের চাহিদা সমগ্র অসমে রয়েছে। 
তিতাবড় অঞ্চল থেকে তিনি কি:মি: দূরত্বে ধলি নদির পাড়ে "পঞ্চরত্ন সিমেন্ট প্রাইভেট লিমিটেড" নামক একটি সিমেন্টর উদ্যোগ রয়েছে। পানবাড়ি, রঙাজান ও ডফলাটিং নামক স্থানে চা পাতার কারখানা রয়েছে।
ভয়াবহ বিদ্যুৎ বিপর্যয়ের তালিকা
এখানে ভয়াবহ বিদ্যুৎ বিপর্যয়ের তালিকা আছে। ভয়াবহ বলতে নিচের সকল শর্ত পুরন করতে হয়েছেঃ
অন্য ভাষায়:
৯ নভেম্বর সন্ধায় মার্কিন যুক্তরাষ্ট্রের সাতটি রাজ্য এবং কানাডার অন্টারিও রাজ্যে বিদ্যুৎ বিপর্যয় ঘটে।
২ ফেব্রুয়ারি, ১৯৭১ সালে ওয়াটারসাইড পাওয়ার সুবিধাতে বিস্ফোরণের কারণে নিউ ইয়র্ক সিটি, ম্যানহাটন, ব্রঙ্ক্‌স, কুইন্‌স এলাকার বিদ্যুৎসুবিধা বন্ধ হয়ে যায়।
৪ জুলাই, ১.৫ থেকে ৬ ঘণ্টা পর্যন্ত ব্যাপক বিদ্যুৎ ঘটে উটাহ এবং উইমিং-এর কিছু অংশ।
ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান
ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান () (১৯০৫-১৯৮৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন যিনি ১৯৩৭ খ্রিষ্টাব্দ থেকে ১৯৪৭ খ্রিষ্টাব্দ পর্যন্ত দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে দায়িত্ব পালন করেন।
ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান ১৯০৫ খ্রিষ্টাব্দে তিব্বতের খাম্স অঞ্চলের মাং-সাং () নামক স্থানে একটি র্ন্যিং-মা বৌদ্ধধর্মসম্প্রদায়ভুক্ত পরিবারে জন্মগ্রহণ করেন। তাঁর পিতার নাম ছিল ব্যাম্স-পা () এবং মাতার নাম ছিল ব্সোদ-নাম্স-দ্ব্যাংস-'দ্জোম্স ()। শৈশবে তাঁকে ঝোং-স্প্রুল-ব্র্তান-পা-'ছোস-ফেল () নামক দ্গে-লুগ্স ধর্মসম্প্রদায়ের এক ভিক্ষুর পুনর্জন্ম রূপে চিহ্নিত করা হয়। ১৯১৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ে শিক্ষালাভের উদ্দেশ্যে ভর্তি হন। ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো () নামক তৃতীয় খ্রি-ব্যাং রিন-পো-ছে () উপাধিধারী লামা তাঁর প্রধান শিক্ষক ছিলেন। পরবর্তীকালে তিনি ত্রয়োদশ দলাই লামার নিকট ভিক্ষুর শপথ গ্রহণ করে গ্যুতো তন্ত্র মহাবিদ্যালয়ে তন্ত্রশিক্ষার উদ্দেশ্যে ভর্তি হন। ১৯৩৭ খ্রিষ্টাব্দে থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান () নামক পঞ্চম র্বা-স্গ্রেং রিন-পো-ছে () উপাধিধারী লামা তাঁকে দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধানের দায়িত্ব প্রদান করেন এবং এই পদে তিনি দশ বছর ধরে থাকেন।
১৯৫৯ খ্রিষ্টাব্দে চীন তিব্বত অধিগ্রহণ করলে তিনি চতুর্দশ দলাই লামার সঙ্গে ভারত পালিয়ে যান এবং অসমের বক্সা নামক স্থানে ধর্মশিক্ষা প্রদানে রত থাকেন। ১৯৬৫ খ্রিষ্টাব্দে তিনি চতুর্দশ দলাই লামার অনুরোধে মুসৌরি শহরে তিব্বতী বিদ্যালয় শিক্ষক প্রশিক্ষণ কার্যক্রমে অধিকর্তার দায়িত্ব দেন। ১৯৬৭ খ্রিষ্টাব্দে চতুর্দশ দলাই লামা তাঁকে বারাণসী শহরে নবনির্মিত কেন্দ্রীয় তিব্বতী অধ্যয়ন বিশ্ববিদ্যালয়ের প্রথম অধ্যক্ষের দায়িত্ব প্রদান করেন। এছাড়া তিনি তিন বার ইউরোপ ও উত্তর আমেরিকা যাত্রা করে ধর্মশিক্ষা প্রদান করেন।
তিব্বতের জাতীয় সঙ্গীত
তিব্বতের জাতীয় সঙ্গীত বা বোদ র্গ্যাল খাব ক্যি র্গ্যাল গ্লু () বিংশ শতাব্দীর পঞ্চাশের দশকে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো () নামক তৃতীয় খ্রি-ব্যাং রিন-পো-ছে () উপাধিধারী লামা দ্বারা রচিত একটি সঙ্গীত। এই সঙ্গীত চীনের তিব্বত অধিগ্রহণের পূর্বে প্রথম ব্যবহৃত হয়েছিল না চতুর্দশ দলাই লামার ভারতে পালিয়ে আসার পরে প্রথম ব্যবহৃত হয়েছিল, সেই নিয়ে অস্পষ্টতা রয়েছে। একটি প্রাচীন তিব্বতী ধর্মীয় সঙ্গীতের ওপর ভিত্তি করে এই সঙ্গীতের সুরারোপ করা হয়েছে বলে মনে করা হয়। গণচীনের সর্বত্র এই সঙ্গীত নিষিদ্ধ হলেও ভারতে নির্বাসিত কেন্দ্রীয় তিব্বতী প্রশাসন এই সঙ্গীতকে জাতীয় সঙ্গীতের মর্যাদা প্রদান করেছে।
ব্রায়ান চারি
ব্রায়ান চারি (জন্ম: ১৪ ফেব্রুয়ারি, ১৯৯২) জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলে খেলার পাশাপাশি ঘরোয়া ক্রিকেটে মাতাবেলেল্যান্ড তুস্কার্স, মাতাবেলেল্যান্ড তুস্কার্স বি দল এবং জিম্বাবুয়ে অনূর্ধ্ব-১৯ দলে খেলেছেন। দলে তিনি মূলতঃ ডানহাতে ব্যাটিংয়ে পারদর্শী। পাশাপাশি ডানহাতে অফব্রেক বোলিংও করেন থাকেন তিনি।
৩ নভেম্বর, ২০১৪ তারিখে বাংলাদেশের বিপক্ষে টেস্ট অভিষেক ঘটে তার। বাংলাদেশ সফরে জিম্বাবুয়ের অধিনায়ক ব্রেন্ডন টেলর ভুসি সিবান্দাকে মাঠের বাইরে রেখে প্রথম-শ্রেণীর ক্রিকেটে ২০.৬২ গড়ে ২৩ খেলায় অংশগ্রহণকারী ব্রায়ান চারিকে টেস্ট ক্রিকেটে অভিষেক করান।
ডোয়েইন জনসন
ডোয়েইন ডগলাস জনসন (; জন্মঃ মে ২, ১৯৭২), যিনি দ্য রক নামে অধিক পরিচিত, একজন মার্কিন-কানাডীয় অভিনেতা, প্রযোজক এবং পেশাদার কুস্তিগির। জনসন রেসলিং ও অভিনয়ের মাধ্যমে পুরো বিশ্বে ব্যাপক জনপ্রিয় ব্যক্তিত্ব বর্তমানে তিনি রেসলিং থেকে দূরে অভিনেয় কাজ করছেন বিশ্বের সেরা অভিনেতাদের একজন এছাড়াও ধনী অভিনেতা হিসাবে পরিচিত সর্বোচ্চ পারিশ্রমিক নেয়া অভিনেতাদের মধ্যে অন্যতম । তিনি এতটাই জনপ্রিয় যে আমেরিকার প্রেসিডেন্ট পদে নির্বাচন করতে ইচ্ছুক ।
জনসন ইউইভার্সিটি অফ মায়ামিতে 'আমেরিকান ফুটবল' খেলোয়াড় ছিলেন,এছাড়াও ১৯৯১ সালে মায়ামি হারিকেন্স ফুটবল টিমের হয়ে ন্যাশনাল চ্যাম্পিয়নশিপ জিতেন।পরে তিনি 'কানাডিয়ান ফুটবল লীগে" খেলেন 'ক্যালগ্যারি স্ট্যাম্পেডারস এর হয়ে, এবং ১৯৯৫ সালে ২ মাসের জন্য বাদ পড়েন ।এর পর থেকেই তিন তার নানা পিটার মায়াভিয়া ও বাবা রকি জনসন(যার মাধ্যকে জনসন কান্ডিয়ান নাগরিকত্ব অর্জন করেন) এর মত 'পেশাদার রেসলার' হওয়ার প্রতি মনোযোগ দেন). শুরুতে 'রকি মায়াভিয়া' রিং নেম দিয়ে পেশাদার রেসলিং পেশা শুরু করলেও তিনি পরবর্তীতে ১৯৯৬ থেকে ২০০৪ এর 'দ্য রক' নামে ওয়ার্ল্ড রেসলিং ফেডারেশন (ডাব্লিউ ডাব্লিউ এফ,বর্তমানে ডব্লিউডব্লিউই) এ অসাধারন জনপ্রিয়তা অর্জন করেন । তিনিই ছিলেন সেখানে একমাত্র ও প্রথম তৃতীয় প্রজন্মের রেসলার। ২০০৯ সাল থেকে ২০১৫ সাল পর্যন্ত তিনি খন্ডকালীন সময়ের জন্য ডব্লিউডব্লিউই তে ফিরে আসেন। দীর্ঘ ৬ বছর পর যখন দ্য রক শো চলাকালীন সময়ে পুনঃরায় ডাব্লিউ ডাব্লিউ ই তে ফিরে আসেন, তখন দর্শকদের উত্তেজনা ও উন্মাদনার চিৎকারে পুরো স্টেডিয়াম কম্পিত হয়েছিল।
জনসনকে সর্বকালের অন্যতম একজন সেরা পেশাদার রেসলার হিসেবে ধরা হয়। তিনি "দ্য মোস্ট ইলেকট্রিফায়িং ম্যান অব স্পোর্টস এন্টারটেইনমেন্ট ইন হিস্ট্রি" বলে খ্যাত। .
জনসনের আত্মজীবনী "দ্য রক সেইস..." (সহলেখকঃ জো লেয়ডেন) ২০০০ সালে প্রকাশিত হয়.বইটি প্রকাশের শুরুতেই নিউ ইয়র্ক টাইমস বেস্ট সেলার লিস্টে #১ অবস্থানে ছিলো এবং বেশ কয়েক সপ্তাহ টা প্রথম স্থান ধরে রাখে .
চলচ্চিত্রে জনসন প্রথম প্রধান চরিত্রে অভিনয় করেন 'দ্য স্করপিয়ন কিং' চলচ্চিত্রে। এর জন্য তিনি ৬ মিলিয়ন ডলার পারিশ্রমিক নেন যা প্রথম চলচ্চিত্রে অভিনয় করা যেকোন অভিনেতার জন্য রেকর্ড।.।এরপরে তিনি আরো বিভিন্ন চলচ্চিত্রে অভিনয় ক্রেন যার মধ্যে রয়েছে 'গেট স্মার্ট', রেস টু উইচ মাউন্টেইন', টুথ ফেয়ারি', ফাস্ট এন্ড ফিউরিয়াস ৫', ফাস্ট এন্ড ফিউরিয়াস ৬', ফাস্ট এন্ড ফিউরিয়াস ৭',হারকিউলিস', ফাস্ট এন্ড ফিউরিয়াস ৮', মোয়ানা', San Andreas', Jumanji 2', Rampage ', Baywatch', Journey 2', Skyscraper', Journey 3', Fighting with My Family', Jungle Cruise', Shazam!', ইত্যাদি উল্লেখ চলচ্চিত্র ।
জনসন ১৯৯৭ সালের ৩ মে ড্যানি গারসিয়া কে বিয়ে করেন. আগস্ট ১৪ ২০০১ সালে তাদের মেয়ে সিমোন আলেক্সান্দ্রা জন্মগ্রহন করে. জুন ২০০৭ এ তারা ঘোষণা দেন যে তারা বিবাহ বিচ্ছেদ করছেন এবং বাকি জীবন বন্ধু হিসেবে থাকবেন.
ব্যাক্তিগত জীবনে তিনি অভিনেতা ও ক্যালিফোর্নিয়ার সাবেক গভর্নর আর্নল্ড শোয়ার্জনেগারের ভালো বন্ধু.
২০০৬ সালে জনসন 'ডোয়েইন জনসন রক ফাউন্ডেশন' নামে একটি দাতব্য প্রতিষ্ঠান প্রতিষ্ঠা করেন যা ঝুঁকিপূর্ণ কাজে কর্মরত ও ঞ্চিকিতসা নেই এমন রোগে আক্রান্ত শিশুদের নিয়ে কাজ করে অক্টোবর ২০০৭ এ তিনি ও তার সাবেক স্ত্রী ইউনিভার্সিটি অফ ম্যামি কে তাদের ফুটবল টিমের সুযোগ সুবিধা বৃদ্ধির জন্য ১ মিলিয়ন ইউ.এস ডলার দান করেম।এটি কোন ইউনিভার্সিটির এথলেটিক্স ডিপার্ট্মেন্টে কোন সাবেক ছাত্রের করা সর্বোচ্চ দান হিসেবে গন্য হয়।জনসনের সম্মানে ইউনিভার্সিটি অফ মায়ামি 'হারিকেন্স' লকার রুম পুনরায় নামকরণ করে
নাও! (ফ্রান্স জলির অ্যালবাম)
নাও! () ফ্রান্স জলির তৃতীয় একক অ্যালবাম। জুন ১৫, ১৯৮২ সালে ইউনিডিস্ক কর্তৃক এটি মুক্তি পায়। এই অ্যালবামে তাঁর প্রথম দিকের রেকর্ডিংয়ের ডিস্কো ভিত্তিক গান সংযুক্ত হয়েছে। এই পরিবর্তন তাকে এনে দেয় সবচেয়ে বড় আন্তর্জাতিক হিট গান "গনা গেট ওভার ইউ"। এছাড়াও মধ্যপন্থী ড্যান্স চার্ট হিট অন্তর্ভুক্ত, "ইওয় গুড লভিন'।"
"সমস্ত গান ফ্রান্স জলি কর্তৃক রচিত।"
ডোরেমন (১৯৭৯-এর অ্যানিমে)
১৯৭৯ থেকে ২০০৫ সালের মধ্যে ডোরেমনের সাপ্তাহিক সিরিজে গানটি ডোরেমনের থিম সংঙ্গীত হিসেবে ব্যবহার হয়েছে, যা শুরু থেকে শেষ পর্যন্ত মোট ৫ জন গায়ক গেয়েছিলেন:
ফুজিকো ফুজিও থিয়েটারে (藤子不二雄劇場, "ফুজিকো ফুজিও জেকিজো") পৃথক সপ্তাহে "ডোরেমন" সিরিজের জন্য দুটি গান ব্যবহৃত হত।
সমাপনী থিম ১৯৭৯ থেকে ২০০৫ সালের সময় "ডোরেমন" প্রচারের সময় ব্যবহৃত হত:
পৃথক সপ্তাহে "ডোরেমন" সিরিজের জন্য তিনটি গান ব্যবহৃত হত।
সান লুইস ন্যাশনাল ফরেস্ট
সান লুইস ন্যাশনাল ফরেস্ট () ১৯০৮ সালের ০১ জুলাই ক্যালিফোর্নিয়ায় ইউএস বন পরিষেবা কর্তৃক সান লুইস ওবিস্পো ন্যাশনাল ফরেস্টের অংশ হিসেবে জমিতে প্রতিষ্ঠিত হয়েছিল। জুলাই ০১, ১৯১০ সালে এই অরণ্য-এলাকা সম্পূর্ণভাবে সান্তা বারবারা ন্যাশনাল ফরেস্টের সাথে একত্রিত করা হয়।
বাংলাদেশের দর্শনীয় স্থানসমূহ
সুজলা সুফলা শস্য শ্যামলা বাংলাদেশ দক্ষিণ এশিয়ার একটি উল্লেখযোগ্য পর্যটন স্থল। প্রতিবছর বাংলাদেশে বিপুল সংখ্যক দেশী বিদেশী পর্যটক বেড়াতে আসে। আলোচ্য নিবন্ধে বাংলাদেশের পর্যটন স্থান সমূহের নামের তালিকা জেলাওয়ারী প্রকাশ করা হলো।
কসবাঃআখাউড়াঃনবীনগরঃ
-রসুলপুর
বাঞ্ছারামপুরঃসদরঃসরাইলঃ
-ধরন্তি
নাসিরনগরঃআশুগঞ্জঃবিজয়নগরঃ  * কোকিলা পাবর স্মৃতিসৌধগুঠিয়া মসজিদ। প্রতিস্ঠাতাঃ এস সরফুদ্দিন আহমেদ সান্টু।
কিছু দর্শনীয় স্থান নেই!
১- জিরো পয়েন্ট,তেঁতুলিয়া , পঞ্চগড়
২- চা বাগান 
৩- রক্স মিউজিয়াম 
 নীলাদ্রি 
লাকমা ছরা -
বারেকটিলা-
যাদুকাটা নদী-
শিমুল বাগান-
টাংগুয়ার হাওর-
পাহাড়তলী
সান লুইস ওবিস্পো ন্যাশনাল ফরেস্ট
সান লুইস ওবিস্পো ন্যাশনাল ফরেস্ট ১৯০৬ সালের ২৫ জুন ক্যালিফোর্নিয়ায় ইউএস বন পরিষেবা কর্তৃক সান লুইস ওবিস্পো ফরেস্ট রিজার্ভ হিসেবে জমিতে প্রতিষ্ঠিত হয়েছিলো। এটি মার্চ ৪, ১৯০৭ সালে জাতীয় বনের আখ্যা লাভ করে। জুলাই ০১, ১৯০৮ সালে এই অরণ্য-এলাকার কিছু অংশ সান্তা বারবারা ন্যাশনাল ফরেস্টের সাথে একত্রিত করা হয় এবং অবশিষ্ট অংশ সান লুইস ন্যাশনাল ফরেস্ট স্থাপন করতে ব্যবহৃত হয়।
জোসেফ রটব্লাট
জোসেফ রটব্লাট একজন ব্রিটিশ-পোলিশ পদার্থবিজ্ঞানী। তিনি ১৯৯৫ সালে নোবেল শান্তি পুরস্কার লাভ করেন।
রটব্লাট ১৯০৮ সালের ৪ নভেম্বর জন্মগ্রহণ করেন। তিনি ফ্রী পোলিশ ইউনিভার্সিটি থেকে ১৯৩২ সালে এমএ এবং ১৯৩৮ সালে ডক্টরেট ডিগ্রি লাভ করেন। তিনি ১৯৩৭ সালে ফ্রী পোলিশ ইউনিভার্সিটি এর অ্যাটমিক ফিজিক্স ইন্সটিটিউট এর সহকারী পরিচালক নিযুক্ত হন।
চট্টগ্রামের সুউচ্চ ভবনসমুহের তালিকা
চট্টগ্রামের উচ্চতম ভবনসমুহের এই তালিকাটি বাংলাদেশের চট্টগ্রাম শহরের সুউচ্চ বিল্ডিংসমূহের সংখ্যা ও অবস্থান নির্দেশ করবে। চট্টগ্রামে আবাসিক এবং বানিজ্যিকসহ অসংখ্য ভবন রয়েছে। উচ্চতার বিবেচনায় চট্টগ্রাম সিটি সেন্টার বর্তমানে উচ্চতম।
নাতসাই মুশাঙউই
নাতসাই মুশাঙউই (জন্ম: ৯ ফেব্রুয়ারি, ১৯৯১) এমহাঙ্গুরা এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলের অন্যতম সদস্য মুশাঙউই দলে মূলতঃ অল-রাউন্ডার হিসেবে রয়েছেন।
নেদারল্যান্ডসের বিপক্ষে একদিনের আন্তর্জাতিকে তার অভিষেক ঘটে। পাকিস্তানি অল-রাউন্ডার শহীদ আফ্রিদি’র ব্যাটিংয়ের পাশাপাশি লেগব্রেক বোলিংয়ের বৈশিষ্ট্য মুশাঙই’রও রয়েছে। জিম্বাবুয়ের টেস্ট ক্রিকেটে উত্তরণে উদীয়মান তরুণদের মধ্যে অন্যতম তিনি। নীচের সারির ব্যাটসম্যান মুশাঙই’র সর্বোচ্চ রান ৫৩। ৩ নভেম্বর, ২০১৪ তারিখে বাংলাদেশ সফরে তার টেস্ট অভিষেক ঘটে। অভিষিক্ত জুবায়ের হোসেনের উইকেট প্রাপ্তির মাধ্যমে তিনি প্রথম টেস্ট উইকেট পান।
আকবর শাহ থানা
আকবর শাহ বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
আকবর শাহ থানার আয়তন ১০ বর্গ কিলোমিটার।
২০১৩ সালের ৩০ মে চট্টগ্রাম সিটি কর্পোরেশনের পাহাড়তলী থানা ও খুলশী থানা থেকে কিছু অংশ নিয়ে আকবর শাহ থানা গঠিত হয়।
প্রতিষ্ঠাকালীন সময়ের তথ্য অনুসারে আকবর শাহ থানার লোকসংখ্যা প্রায় ৪ লাখ ১০ হাজার।
চট্টগ্রাম সিটি কর্পোরেশনের উত্তর-পশ্চিমাংশে আকবর শাহ থানার অবস্থান। এর পশ্চিমে পাহাড়তলী থানা, দক্ষিণে পাহাড়তলী থানা ও খুলশী থানা, পূর্বে খুলশী থানা ও বায়েজিদ বোস্তামী থানা এবং উত্তরে সীতাকুণ্ড উপজেলা অবস্থিত।
আকবর শাহ থানার আওতাধীন চট্টগ্রাম সিটি কর্পোরেশনের এলাকাসমূহ হল:
যোরহাট বিমানবন্দর
যোরহাট বিমানবন্দর ভারতবর্ষের অন্তর্গত অসম রাজ্যের যোরহাট জেলায় অবস্থিত একটি বিমানবন্দর। এইটি "রড়ৈয়া বিমানবন্দর" নামেও জানা যায়।
যোরহাট বিমানবন্দর স্থাপন করার প্রধান কারণ ছিল দ্বিতীয় বিশ্বযুদ্ধ। দ্বিতীয় বিশ্বযুদ্ধ অগ্রগতির সময় বিমান বন্দরটির সম্প্রসারণ হয়েছিল। স্থানীয় অসমীয়া পরিবার থেকে জমি কিনে বিমানবন্দর স্থাপন করা হয়েছিল।
যোরহাট বিমানবন্দরের স্থানাংক হচ্ছে । যোরহাট জেলার সদর যোরহাট মহকুমা থেকে এর দূরত্ব প্রায় ৭কি:মি। যোরহাট থেকে রড়ৈয়া বিমানবন্দর অভিমুখে নিয়মিতভাবে টেক্সী ও স্থানীয় বাস চলাচল করে।
খাদ্য মন্ত্রণালয় (বাংলাদেশ)
খাদ্য মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। সকল সময়ে দেশের সকল মানুষের জন্য নির্ভরযোগ্য খাদ্যনিরাপত্তা ব্যবস্থা নিশ্চিতকরার উদ্দেশ্যে এই সংস্থাটি গঠিত ও পরিচালিত হয়ে থাকে।:
বাংলাদেশের স্বাধীনতার পর ১৯৭২ সালে খাদ্য ও বেসামরিক সরবরাহ মন্ত্রণালয় প্রতিষ্ঠিত হয়। পরবর্তিতে এ মন্ত্রণালয় খাদ্য ও ত্রাণ মন্ত্রণালয়, খাদ্য ও দুর্যোগ ব্যবস্থাপনা মন্ত্রণালয় ইত্যাদির অধীনে খাদ্য বিভাগ হিসেবে পরিচালিত হতে থাকে। সর্বশেষ মন্ত্রিপরিষদ বিভাগ ১৩ সেপ্টেম্বর ২০১২ খ্রিঃ তারিখের ০৪.৪২৩.০২২.০২.০১.০০২. ২০১২.৯৬ নং পত্র সংখ্যা দ্বারা খাদ্য ও দুর্যোগ ব্যবস্থাপনা মন্ত্রণালয়কে পুনর্গঠিত করে (১) খাদ্য মন্ত্রণালয় এবং (২) দুর্যোগ ব্যবস্থাপনা ও ত্রাণ মন্ত্রণালয় নামে ২টি মন্ত্রণালয় প্রতিষ্ঠিত হলে খাদ্য মন্ত্রণালয় স্বতন্ত্র হিসেবে প্রতিষ্ঠা লাভ করে।
দেশের সকল মানুষের জন্য নির্ভরযোগ্য খাদ্য নিরাপত্তা ব্যবস্থা নিশ্চিত করা।:
বাংলা শব্দভাণ্ডার
বাংলা শব্দভাণ্ডার হল বাংলা ভাষার শব্দভাণ্ডার যার মূল এবং আদি উৎস পালি এবং প্রাকৃত ভাষা দ্বারা। বাংলা ভাষাতে পরের কালে ফার্সি, আরবি, সংস্কৃত এবং বিভিন্ন ভাষা থেকে ঋণশব্দ এবং পুনঃঋণশব্দ গ্রহণ করা হয়েছে। বিভিন্ন ভাষার সংস্পর্শে শতাব্দীর পর শতাব্দী ধরে থেকে তাই বাংলার শব্দভাণ্ডার বর্তমানে অসংখ্য শব্দসমৃদ্ধ ও বিচিত্র।
একটি সাধারণ বাংলা অভিধানে প্রায় ৭৫,০০০ পৃথক শব্দ তালিকাভুক্ত করা থাকে, যাতেঃ
তবে এইগুলো শব্দ থেকে বিশাল খণ্ডের শব্দসমূহ আসলে প্রাচীন বা অত্যন্ত প্রযুক্তিগত হবার কারণে তাদের প্রকৃত ব্যবহার কমিয়ে আছে। তাই আধুনিক বাংলা সাহিত্যিক কাজে ব্যবহৃত উৎপাদনশীল শব্দভাণ্ডারে আসলে ৬৭% হল "তদ্ভব" শব্দ, ২৫% হল "তৎসম" শব্দ, আর বাকি "দেশী" ও "বিদেশী" হল ৮% ব্যবহৃত।
শতাব্দীর পর শতাব্দী ধরে মুঘল, আরব, ফার্সি, তুর্কি, মঙ্গোল, পূর্ব এশিয়া, ইউরোপ আর ব্রিটিশদের সঙ্গে যোগাযোগে থাকার কারণে বাংলা ভাষাটি বিদেশী ভাষাসমূহ থেকে অগণিত শব্দ গৃহীত করেছে। কিছু খুব সাধারণ ঋণশব্দ-গুলো আরবি, ফার্সি, তুর্কি, জাপানি, সংস্কৃত, ওলন্দাজ, পর্তুগিজ, ফরাসি, ইংরেজি আর আদিবাসী ভাষাগুলো থেকে গৃহীত করা, নিচে দেখানো হয়েছেঃ
চাকর
চাকু
তোপ
২০১৪ বাংলাদেশের বিদ্যুৎ বিপর্যয়
২০১৪ বাংলাদেশে বিদ্যুৎ বিপর্যয় হল ২০১৪ সালের একটি শিল্প বিপর্যয়, যেটিতে সারা বাংলাদেশে বিদ্যুৎ সরবরাহ বন্ধ হয়ে যায়, যা বাংলাদেশ সময় নভেম্বর ১-এর সকাল ১১.৩০ থেকে নভেম্বর ২-এর মাঝ রাত পর্যন্ত স্থায়ী ছিল। এই বিপর্যয়টি বিশ্বের অনেক বড় ও ভয়াবহ বিদ্যুৎ বিপর্যয়সমূহের মধ্যেতে ১টি বড় যাতে ১৫কোটি নাগরিকরা আক্রান্ত হন।
জাতীয় গ্রিডে ত্রুটির কারণে নভেম্বর ১ সকাল থেকে সারা বাংলাদেশের সব জায়গায় বিদ্যুৎ সরবরাহ বন্ধ হয়ে যায়। বাংলাদেশে এত দীর্ঘ বিদ্যুৎ বিপর্যয় এই প্রথম। সরকারের দাবী যান্ত্রিক ত্রুটির কারণে এই ভয়াবহ বিপর্যয় দেখা দেয়। ফলে বিদ্যুৎ সঙ্কট দীর্ঘায়িত হয় মধ্যরাত পর্যন্ত। নভেম্বর ১ সকাল সাড়ে ১১টার দিকে রাজধানী ঢাকার বিভিন্ন এলাকায় একে একে বিদ্যুৎ সরবরাহ বন্ধ হয়ে যেতে শুরু করে। ঢাকায় প্রধানমন্ত্রীর কার্যালয়, জাতীয় সংসদ ভবনসহ অন্যন্য সরকারি ভবনেও বিদ্যুৎ সরবরাহ বন্ধ হয়ে যায়। বিদ্যুতের এমন বিপর্যয় আগে কখনো ঘটেছে বলে কেউ স্মরণ করতে পারেননি।
এর আগে বিভিন্ন সময় জাতীয় গ্রিডে যান্ত্রিক বিভ্রাট, প্রাকৃতিক দুর্যোগের কারণে বিদ্যুৎ সরবরাহে সমস্যা দেখা দিলেও তা ছিল আংশিক। এই দিনের মতো একযোগে সারাদেশ বিদ্যুৎবিহীন হয়ে যাওয়া আগে কখনো দেখেনি দেশবাসী। প্রথমতঃ যান্ত্রিক ত্রুটির কারণে ব্রাহ্মণবাড়িয়ার আশুগঞ্জ তাপবিদ্যুৎ কেন্দ্রের ৯টি, নরসিংদীর ঘোড়াশাল তাপ বিদ্যুৎ কেন্দ্রের ৬টি ইউনিটই বন্ধ হয়ে যায়। পরবর্তীতে ভেড়ামায় বিদ্যুৎ উপকেন্দ্রের ত্রুটির কারণে সবকটি ইউনিটে একযোগে বিদ্যুৎ উৎপাদন বন্ধ হয়ে যায়। এতে জাতীয় গ্রিডে বিদ্যুৎ সরবরাহে বিপর্যয় দেখা দেয়। কুষ্টিয়া থেকে ওয়েস্ট জোন পাওয়ার গ্রিড কোম্পানির নির্বাহী প্রকৌশলী আরিফুর রহমান জানান, বেলা ১১টা ২৯ মিনিটে ভেড়ামারা উপজেলার ষোলদাগ এলাকায় জাতীয় বিদ্যুৎ সঞ্চালন লাইনে ত্রুটি দেখা দেওয়ার পর "ব্ল্যাক আউট" বা "বিদ্যুৎ বিপর্য" হয়। ভারতীয় এবং বাংলাদেশী সরবরাহ লাইনের সংযোগস্থলে ত্রুটিটি দেখা দিয়েছে বলেও জানান তিনি।
বাংলা ব্রেইল
বাংলা ব্রেইল হল একটি ব্রেইল লিখন পদ্ধতি যা বাংলা ও অসমীয়া ভাষার জন্য ব্যবহৃত হয়। ইউনেস্কো মতে (২০১৩), বাংলাদেশ ও ভারতে বাংলা ভাষার জন্য ব্রেইলের নিয়মাবলীতে কিছুটা ভিন্নতা রয়েছে। এই নিবন্ধটিতে দুই দেশের বাংলা ব্রেইলের তুলনা দেওয়া হয়েছে। অসমীয়া ভাষাটি বাংলা লিপির একটি সামান্য পরিবর্তিত সংস্করণে লেখা হয়। ফলে বাংলা ব্রেইল অসমীয়া ভাষার জন্যও ব্যবহার করা হয়।
রোমান হলিডে (দ্ব্যর্থতা নিরসন)
রোমান হলিডে ১৯৫৩ সালে মুক্তিপ্রাপ্ত, গ্রেগরি পেক এবং অড্রে হেপবার্ন অভিনীত মার্কিন রোমান্টিক কমেডি চলচ্চিত্র।
রোমান হলিডে আরো উল্লেখ করতে পারে:
সভাপর্ব
সভাপর্ব মহাভারতের ১৮টি পর্বের মধ্যে ২য় পর্ব । সর্গটি শুরু হয়েছে ময়দানবের ইন্দ্রপ্রস্থে সভাগৃহ নির্মাণের মাধ্যমে । এর পঞ্চম অধ্যায়ে রাজ্য ও প্রজাদের উন্নতি, বিজয় ও সুখের জন্য প্রয়োজনীয় শাসননীতির কথা আলোচিত হয়েছে । মধ্যের অধ্যায় গুলি রাজা যুধিষ্ঠিরের কার্যকাল ও তাঁর ভাইদের দ্বারা রাজসূয় যজ্ঞকালে তাঁর সাম্রাজ্য বিস্তারের কথা বর্ণনা করে । শেষ অধ্যায় দুটিতে রাজা যুধিষ্ঠিরের দ্যূতাসক্তির কথা আলোচিত হয়েছে এবং বাজিতে সব কিছু হারানোর কথা আছে। এই সর্গে অন্যায় ও অবিচারের বিরুদ্ধে মানবতার নীতিও আলোচিত হয়েছে ।
এই সর্গে ১০টি উপপর্ব ও ৮১টি অধ্যায় আছে । উপপর্বসমূহ ও তার অন্তর্গত ঘটনাবলী :
নিউ ইয়র্ক ফিল্ম ক্রিটিক্স সার্কেল
নিউ ইয়র্ক ফিল্ম ক্রিটিক্স সার্কেল () দ্য বুল মোস মুভিং পিকচার সোসাইটি অব দ্য ১৯৩৪ ওয়ার্ল্ডস ফেয়ার নামে পরিচত, ১৯৩৫ সালে প্রতিষ্ঠিত, এবং নিউ ইয়র্ক সিটির দৈনিক সংবাদপত্র, সাপ্তাহিক সংবাদপত্র, এবং পত্রিকা থেকে এর সদস্যপদ চলচ্চিত্র সমালোচক অন্তর্ভুক্ত করা হয়েছে। প্রতি বছর ডিসেম্বর মাসে, এই প্রতিষ্ঠান পূর্ববর্তী পঞ্জিকা বছরে মুক্তিপ্রাপ্ত চলচ্চিত্রের জন্যে "নিউ ইয়র্ক ফিল্ম ক্রিটিক্স সার্কেল পুরস্কার" প্রদানের উদ্দেশ্যে ভোট গ্রহণ করে থাকে, যা নিউ ইয়র্ক সিটি-ভিত্তিক প্রকাশনা থেকে চলচ্চিত্র সমালোচকের একটি প্রতিষ্ঠান কর্তৃক প্রতিবছর বিশ্বব্যাপী শ্রেষ্ঠ চলচ্চিত্রের সম্মান স্বরুপ বার্ষিক প্রদান করা হয়। একে একাডেমি পুরস্কারের সবচেয়ে গুরুত্বপূর্ণ পূর্বসুরী হিসেবে বিবেচনা করা হয়, যদিও ১৯২৯ সাল থেকে অস্কার প্রদান করা হয়ে আসছে।
টীকা: Dates listed are those of when the awards were actually given. Announcement dates are earlier.
ড্রুক ৎসেন্ধেন
ড্রুক ৎসেন্ধেন (; উচ্চরণঃ Druk Tsendhen; অর্থঃ বজ্র ড্রাগনের রাজ্য) ভূটানের জাতীয় সঙ্গীত। এই গানের কথা দিয়েছেন "দাশো গ্যালদুন থিনলেয়" এবং সুর দিয়েছেন "আকু তোংমি"। সঙ্গীতটিসঙ্গীত রচয়িতা আকু তোংমি ভারতে শিক্ষালাভ করেন এবং সাম্প্রতিক সামরিক ব্রাস ব্যান্ড নেতায় নিযুক্ত হন। সেই সময় ভারতের প্রধানমন্ত্রী জওহরলাল নেহ্‌রুর ভূটান পরিদর্শনের সময় অনুষ্ঠানের জন্য একটি সঙ্গীত প্রয়োজন হলে ভুটানের রাজার অনুরোধে, তিনি এটি সুর করণ করে। এই অঞ্চলের সঙ্গীতকে স্থানীয় শৈলী স্মরণ করিয়ে দেয়। প্রকৃত সুরটি লোক গান "থ্রি ন্যাম্পা মেদ পা পেমাই থ্রি" ("অপরিবর্তনীয় পদ্ম সিংহাসন") উপর ভিত্তি করে করা হয়েছে। প্রকৃত সঙ্গীতটি ১২ লাইনের ছিল, কিন্তু রাজার একজন সেক্রেটারি ১৯৬৪ সালে একে বর্তমান ছয় লাইন সংস্করণে সংক্ষিপ্ত করা হয়।
আর্জুমন্দ আলী
আর্জুমন্দ আলী (১৮৭০-১৯১৪) ব্রিটিশ ভারতের একজন সাহিতিক ছিলেন।
আর্জুমন্দ আলী ১৮৭০ সালে ব্রিটিশ ভারতের ভাদেশ্বর ইউনিয়নের পূর্বভাগ গ্রামের এক সম্ভ্রান্ত মুসলিম পরিবারে জন্মগ্রহণ করেন। তিনি ছিলেন বিখ্যাত ফতেহ খানের বংশধর। তাঁর পিতার নাম ছিল বন্দে আলী। তিনি ১৮৯০ সালে প্রবেশিকা পাশ করে শিক্ষাজীবনের ইতি টানেন। প্রবেশিকা পাশ করেই স্কুল ইন্সপেক্টরের চাকরি গ্রহণ করেন। বাল্যকাল থেকেই তিনি ছিলেন ভাবুক এবং সঙ্গীতপ্রিয়। তিনি ৩০ বছর বয়সে অন্ধ হয়ে যান, কিন্তু বাংলা সাহিত্যাঙ্গণে ঔপন্যাসিক হিসাবে যে সকল ঔপন্যাসিক তাদের কর্মের দ্বারা অবিস্মরণীয় হয়ে আছেন আর্জুমন্দ আলী তাদের মধ্যে একজন। ১৮৯১ সালে ‘প্রেম দর্পণ’ উপন্যাস রচনা করেন, যা মুসলমান রচিত প্রথম সামাজিক উপন্যাস হিসেবে স্বীকৃত। তা’ছাড়া তিনি বহু কবিতা ও গান রচনা করেন। তাঁর একটি কাব্যগ্রন্থ ‘হৃদয় সঙ্গীত’। এটি প্রকাশিত হয় ১৯০৫ সালে। সেই সময়ে হাটে মাঠে তাঁর সঙ্গীত গাওয়া হত। ব্যক্তিগত জীবনে তিনি ছিলেন অমায়িক এবং নিঃসন্তান। বাংলা সাহিত্যের এই কৃতিসন্তান ১৯১৪ সালে মৃত্যুবরণ করেন।
এটি কবির সমাধি যা চাঁদপুর জেলার ফরিদগঞ্জ উপজেলার রূপসা গ্রামে অবস্থিত। তিনি রূপসা জমিদার পরিবারের সাথে শায়িত আছেন। কারণ তিনি বিয়ে করেছিলেন সম্ভ্রান্ত জমিদার উমেদ রেজা চৌধুরী ও সৈয়দা আফতাবেন্নেছা চৌধুরানীর কন্যা আমিনা খাতুন চৌধুরানীকে। স্বনামধন্য খান বাহাদুর আবিদুর রেজা চৌধুরী ছিলেন আমিনা খাতুনের ভাই।
খান বাহাদুর আবিদুর রেজা চৌধুরী
নওয়াজুদ্দীন সিদ্দিকী
নওয়াজুদ্দীন সিদ্দিকী (; জন্ম ১৯ মে ১৯৭৪) হলেন একজন ভারতীয় চলচ্চিত্র অভিনেতা। সিদ্দিকী ভারতীয় কিছু জনপ্রিয় চলচ্চিত্রে অসাধারণ অভিনয়ের মাধ্যমে নিজেকে প্রতিষ্ঠিত করেছেন। তার উল্লেখযোগ্য চলচ্চিত্রসমূহের মধ্যে রয়েছে; "ব্ল্যাক ফ্রাইডে" (২০০৪), "নিউ ইয়র্ক" (২০০৯), "পিপলি লাইভ" (২০১০), "কাহানি" (২০১২), "গ্যাংস অব ওয়াসিপুর" (২০১২), "গ্যাংস অব ওয়াসিপুর - ২য় পর্ব" (২০১২), "মানঝি" (২০১৩), "তালাশ" (২০১২), "বদলাপুর" (২০১৫) এবং "বজরঙ্গি ভাইজান" (২০১৫)। তিনি অসাধারণ অভিনয় শৈলীর সুবাদে তিনবার ফিল্মফেয়ার পুরস্কারের মনোনয়ন লাভ করেন এবং "দ্য লাঞ্চবক্স" চলচ্চিত্রের জন্য একবার শ্রেষ্ঠ পার্শ্ব অভিনেতা বিভাগে এই পুরস্কার অর্জন করেন। এছাড়া তিনি একবার করে শ্রেষ্ঠ পার্শ্ব অভিনেতা বিভাগে স্ক্রিন পুরস্কার ও জি সিনে পুরস্কার লাভ করেন।
নওয়াজুদ্দীন সিদ্দিকী উত্তর প্রদেশের ছোট গ্রাম বুধানায় একটি মুসলিম সম্ভ্রান্ত পরিবারে জন্মগ্রহণ করেন। সিদ্দিকী নয় ভাইবোনের মধ্যে থেকে বেড়ে ওঠেন; এদের মধ্যেে থেকে সাত ভাই এবং দুই বোন রয়েছে।
নওয়াজুদ্দীন ভারতের মুম্বাইয়ের যারি রোডে আন্ধেরিতে শহরে তার ছোট ভাই সামাশ নবাব সিদ্দীকির সাথে বসবাস করেন। সামাস বর্তমানে পরিচালক হিসেবে কাজ করছেন। নওয়াজুদ্দীন সিদ্দিকী বিয়ে করেছেন এবং তাদের দাম্পত্য জীবনে সরা নামের একটি কন্যা সন্তান রয়েছে।
সেলফি
নিজস্বী বা সেলফি (সেল্ফি) হলো আত্ম-প্রতিকৃতি আলোকচিত্র বা দল আলোকচিত্র, যা সাধারণত হাতে-ধরা ডিজিটাল ক্যামেরা বা ক্যামেরা ফোন ব্যবহার করে নেয়া হয়। সেলফি প্রায়ই ফেসবুক, গুগল+, ইন্সটাগ্রাম, স্ন্যাপচ্যাট, টাম্বলার এবং টুইটারে ইত্যাদি সামাজিক যোগাযোগের মাধ্যমগুলোতে শেয়ার করা হয়ে থাকে।
সেলফি শব্দটি প্রথম এসেছে ইংরেজি সেলফিশ থেকে। ‍সেলফি অর্থ প্রতিকৃতি। অক্সফোর্ড অভিধানের মতে, "সেলফি" হল একটি ছবি (আলোকচিত্র) যা নিজের তোলা নিজের প্রতিকৃতি, যা সাধারণত স্মার্টফোন বা ওয়েবক্যামে ধারণকৃত এবং যে কোনো সামাজিক মাধ্যমে আপলোড (তুলে দেয়া) করা হয়ে থাকে। বেশিরভাগ সেলফি হাত সামনে তুলে বা আয়নার সামনে দাঁড়িয়ে, কখনো-কখনো সেল্ফ টাইমার ব্যবহার করেও নেয়া হয়।
রবার্ট কর্ণিলিয়াস, একজন মার্কিন অগ্রণী আলোকচিত্রী, যিনি ১৮৩৯ সালে নিজের একটি দাগেররোতীপ্ বা আত্ম-প্রতিকৃতি ক্যামেরায় ধারণ করেন, যা ছিল প্রথম কোন একজন ব্যক্তির আলোকচিত্র।
১৯০০ সালে পোর্টেবল কোডাক ব্রাউনি বক্স ক্যামেরা বাজারে আসার পর ফোটোগ্রাফিক আত্ম-প্রতিকৃতি তোলা বেশ জনপ্রিয়তা লাভ করে। বহনে সহজ এই ক্যামেরার সাহায্যে আয়নার মাধ্যমে সেলফি তোলার প্রচলন শুরু হয় তখন থকেই।
"সেলফি" শব্দটির প্রাথমিক ব্যবহার ২০০২ এর আগে পাওয়া গেলেও, ২০০২ সালের ১৩ই সেপ্টেম্বর অস্ট্রেলিয়ান এক অনলাইন ফোরামে (এবিসি অনলাইন) প্রথম ব্যবহৃত হয়।
ফেসবুক এর আগের সময়টায় মাইস্পেস বেশ জনপ্রিয় ছিল। এবং সে কারণেই সেলফি সর্ব প্রথম জনপ্রিয়তা পায় সেখানেই। তারপর ফেসবুক জনপ্রিয় হওয়ার পর অনেক দিন পর্যন্ত সেলফি নিম্ন রুচির পরিচায়ক ছিল। [কারণ তখন বেশিরভাগ সেলফি গুলো বাথরুমের আয়নার সামনে তোলা হত।]
তবে শুরু থেকেই ইমেজ শেয়ারিং সাইট ফ্লিকার এ জনপ্রিয় ছিলো সেলফি। তবে তখনকার দিনের সব সেলফি গুলোই টিন এজ মেয়েরা আপলোড করত। প্রাথমিক অবস্থায় তরুণদের মধ্যে সেলফি অধিক জনপ্রিয়তা পেলেও বর্তমানে এটি সমাজের সকল স্তরে গ্রহণযোগ্যতা পেয়েছে। ২০১২ সালের শেষের দিকে টাইম ম্যাগাজিনের দৃষ্টিতে ‘সেলফি’ শব্দটি বছরের আলোচিত সেরা দশ শব্দের অন্যতম শব্দ হিসাবে বিবেচিত হয়। ২০১৩ সালের জরিপ অনুযায়ী অস্ট্রেলিয়ান মহিলাদের দুই তৃতীয়াংশই (যাদের বয়স ১৮-৩৫) ফেসবুকে শেয়ারের উদ্দেশে সেলফি তুলেছেন। স্মার্টফোন এবং ক্যামেরা প্রস্তুতকারী প্রতিষ্ঠান স্যামসাং এর জরিপ প্রতিবেদন বলছেঃ ১৮-২৪ বছর বয়েসি মানুষের তোলা ছবির ৩০% ই সেলফি। ২০১৩ সালে অক্সফোর্ড ইংলিশ ডিকশনারির অনলাইন ভার্সনে ‘সেলফি’ শব্দটি নতুন সংযোজিত হয়। স্মার্টফোনের কল্যানে গত এক বছরে বাংলাদেশ সহ সমগ্র বিশ্বে সেলফি তুমুল জনপ্রিয় হয়ে উঠে।
বর্তমানে সেলফি উভয় লিঙ্গের মানুষের মাঝেই জনপ্রিয়তা লাভ করেছে। অনেক সমাজ বিজ্ঞানীদের মতে সেলফির উত্থান ঘটে মূলত ‘পর্ণ সংস্কৃতিতে’ ব্যাবহারের মাধ্যমে। নিজেদের শরীর সুন্দর ভাবে প্রদর্শনের মধ্যমে অন্যকে আকৃষ্ট করার জন্যই মহিলারা সেলফি তুলতো। নিজেকে আকর্ষণীয় ভাবে উপস্থাপন করায় ছিল তখন সেলফির মূল উদ্দেশ্য। যত বেশি আকর্ষণীয় হবে সেই সেলফি তত বেশি উন্নত।
তবে আকর্ষণী নয় এমন সেলফি ব্যাপকতা পায় ২০১০ সালের পরবর্তী সময়ে।
তারিখুল রসুল ওয়াল মুলুক
তারিখুল রসুল ওয়াল মুলুক (Arabic: تاريخ الرسل والملوك "Tarikh al-Rusul wa al-Muluk", popularly known "Tarikh al-Tabari", Persian: تاریخ طبری) হল আরবি ভাষায় লিখিত ইতিহাসগ্রন্থ। পারসিয়ান লেখক ও ঐতিহাসিক মুহাম্মদ ইবনে জারির আল তাবারি এটি রচনা করেন। এতে সৃষ্টির শুরু থেকে ৯১৫ সাল পর্যন্ত সময়ের মুসলিম ও মধ্যপ্রাচ্য সংক্রান্ত ঘটনা লিপিবদ্ধ আছে। তাবারির তুর্কি ছাত্র আবু আবদুল্লাহ বিন আহমদ বিন জাফর আল ফারগানি এতে পরিশিষ্ট যোগ করেন।
হ্যালোইন (দ্ব্যর্থতা নিরসন)
হ্যালোইন অক্টোবর ৩১ তারিখে পালিত বার্ষিক ছুটির দিন।
হ্যালোইন আরো উল্লেখ করতে পারে:
সুজি নাকামুরা
সুজি নাকামুরা ১৯৭৭ সালে টোকুশিমা বিশ্ববিদ্যালয় থেকে স্নাতক, তড়িৎ প্রকৌশলে ব্যাচেলর অব ইঞ্জিনিয়ারিং ডিগ্রী এবং দুই বছর পর একই বিষয়ে মাস্টার অব ইঞ্জিনিয়ারিং অর্জন করে টোকুশিমার নিচিয়া কর্পোরেশনে কাজে যোগ দেন। এখানে কাজ করার সময় তিনি অতি উজ্জ্বল গ্যালিয়াম নাইট্রাইড(GaN) এলইডি আবিষ্কার করেন, যার অতি উজ্জ্বল নীল আলোকে ফসফর কোটিং করে আংশিক হলুদ করা যায়, যা সাদা এলইডি উৎপাদনের মূলনীতি এবং ১৯৯৩ সালে উৎপাদনে যায়। 
পূর্বে আরসিএ-এর J. I. Pankove ও তাঁর সহযোগীরা আপ্রাণ চেষ্টা করলেও ১৯৬০ এর মধ্যে বাজারজাতকরণের উপযোগী GaN এলইডি তৈরি করতে পারেননি। মূল সমস্যা ছিল শক্তিশালী পি-টাইপ GaN তৈরি। নাকামুরা ইসামু আকাসাকির নেতৃত্বে পরিচালিত একটি গবেষণায় অংশ নেন, যারা ম্যাগনেসিয়াম-ডোপড GaN কে ইলেকট্রন বীমের সাহায্যে ইররেডিয়েশন করে শক্তিশালী পি-টাইপ GaN তৈরির একটি পদ্ধতি প্রকাশ করেন। তবে এই পদ্ধতি জনসাধারণের জন্য উৎপাদনের উপযোগী ছিল না এবং এর পদার্থবিজ্ঞানগত বিষয়াদি ভালোভাবে বোঝা যাচ্ছিল না। নাকামুরা একটি থার্মাল অ্যানিলিং(তাপের সাহায্যে কোনকিছুকে শক্ত করা) পদ্ধতির উন্নয়ন করেন যা জনসাধারণের উৎপাদনের জন্য অধিক উপযোগী ছিল। এছাড়া তিনি এবং তাঁর সহকর্মীরা পদার্থবিজ্ঞানগত বিষয়গুলো পর্যবেক্ষণ করেন এবং আবিষ্কার করেন যে হাইড্রোজেনের কারণে GaN-এর সংগ্রাহক গুলো নিষ্ক্রিয় হয়ে যাচ্ছিল। 
সেই সময়ে অনেকেই মনে করেছিলেন যে GaN এলইডি তৈরি করা অনেক কঠিন। কিন্তু নাকামুরা সৌভাগ্যবান ছিলেন এই কারণে যে, নিচিয়া কর্পোরেশনের মালিক Nobuo Ogawa (১৯১২-২০০২) এই গবেষণা প্রকল্প চালিয়ে যেতে প্রথম দিকে আগ্রহ প্রকাশ করেন। তবে ঘটনাক্রমে প্রতিষ্ঠানটি তাঁকে এই প্রকল্পের কাজ বন্ধ করেতে বলে কারণ তাদের মতে এটি অনেক সময় এবং অর্থ নিচ্ছিল। এরপর নাকামুরা নিজের থেকে নীল এলইডি তৈরির প্রচেষ্টা করতে থাকেন এবং ১৯৯৩-এ সফল হন।
১৯৯৪ সালে তিনি ইউনিভার্সিটি অব টোকুশিমা থেকে ডক্টর অফ ইঞ্জিনিয়ারিং ডিগ্রী লাভ করেন। ১৯৯৯ সালে তিনি নিচিয়া কর্পোরেশনের চাকরি ছেড়ে ইউনিভার্সিটি অব ক্যালিফোর্নিয়া, সান্তা বারবারা-তে প্রকৌশলের অধ্যাপক হিসেবে যোগ দেন। 
নাকামুরা সবুজ এলইডির উপর ও কাজ করেছেন এবং সাদা এলইডি তৈরিতেও তাঁর অবদান আছে। Blu-ray Disc এবং HD DVD তৈরিতে ব্যবহার হয় এমন নীল লেজার ডায়োড তৈরিতে তাঁর অবদান আছে।
নাকামুরা ১০০ এর অধিক পেটেন্টের অধিকারী। ২০০৮ সালে নাকামুরা এবং তাঁর সহযোগী UCSB অধ্যাপক Dr. Steven DenBaars এবং Dr. James Speck, Soraa নামে একটি প্রতিষ্ঠান গড়ে তোলেন যা বিশুদ্ধ গ্যালিয়াম নাইট্রাইডের উপর সলিড-স্টেট লাইটনিং টেকনোলজির উন্নয়নে নিয়োজিত।